ELÄMÄÄ JUMALAN VALTAKUNNASSA
Jumalan uskon todellisuus uskovassa
Pyhiä varustamassa -
Tyrone Singh.
Hei, olen Tyrone Singh. Tervetuloa ohjelman pariin.
Olemme puhuneet siitä, miten meillä voi olla vankka usko vaikeina aikoina.
Tämä on todella tärkeä aihe, koska maailmassa tapahtuu paljon.
Meillä uskovilla, Jumalan lapsilla, voi olla horjumaton usko.
Ehkä sinulla on vaikeaa avioliitossa, -
ruumiin terveyden tai raha-asioiden kanssa, mutta voimme tehdä jotain -
pysyäksemme lujasti paikallamme ja vankkumattomina uskossamme.
Olemme puhuneet näistä asioista edellisten jaksojen aikana.
Käyn ne vielä läpi. Ensimmäisenä puhuimme siitä, -
että tarvitsemme ilmestyksen lunastuksestamme.
Lunastuksen todellisuuden täytyy olla meissä vahva.
Jeesus Kristus hankki uhrinsa kautta -
meille iankaikkisen lunastuksen.
Jotta Jeesus olisi voinut hankkia meille lunastuksen, -
Hänen täytyi tuhota itse paholainen ja riisua hänet aseista, -
ja niin Raamatun mukaan tapahtui. Kol. 2:15 -
"Hän riisui aseet hallituksilta ja valloilta ja asetti heidät -
julkisen häpeän alaisiksi; hän sai heistä hänen kauttaan voiton riemun."
Ja Hepr. 2:14 "...että hän kuoleman kautta kukistaisi sen, -
jolla oli kuolema vallassaan, se on: perkeleen..."
Kristus on lunastanut meidät, olemme lunastettuja. Se on numero 1.
Tuon totuuden täytyy tulla todelliseksi elämässämme.
Olemme lunastettuja, eikä saatanalla ole mitään valtaa uskovaan.
Saatanalla ei ole valtaa meihin. Kristus on Raamatun mukaan -
pelastanut meidät pimeyden vallasta. Näe itsesi lunastettuna.
Sitten puhuimme siitä, että tarvitsemme ilmestyksen -
uudesti syntymisen todellisuudesta. Mitä tarkoittaa olla syntynyt uudesti?
Se tarkoittaa, että Jumala on synnyttänyt meidät, -
ja olemme Hänen lapsiaan. Olemme ottaneet Hänet vastaan, -
ja koska Hän on synnyttänyt meidät, sisimmässämme on Hänen dna:taan.
Siksi olemme Raamatun mukaan osalliset Jumalan luonnosta.
Et olet samanlainen kuin kaikki muut. Olet syntynyt ylhäältä.
Se oli toinen asia, jota tutkimme. Kolmas tutkimamme asia -
oli ilmestys vanhurskautemme todellisuudesta, -
siitä, että uhrinsa kautta Jeesus teki meidät vanhurskaiksi.
Hän otti syntimme, syyllisyytemme, häpeämme ja tuomiomme -
kannettavakseen ja antoi meille oman vanhurskautensa.
Toisin sanoen voimme seistä Jumalan edessä -
vapaina syyllisyydestä, häpeästä, tuomiosta ja pelosta, -
kaikista asioista, jotka saavat meidät kokemaan olevamme alempiarvoisia.
Jeesus vapautti meidät siitä ja antoi meille vanhurskautensa.
Se tarkoittaa, että Jumala on hyväksynyt meidät, -
sillä olemme Kristuksessa. Koska Jeesus on hyväksytty, -
olemme Hänessä hyväksytyt. Meillä on Hänen vanhurskautensa.
Sitten tutkimme ilmestystä siitä, että Jumala asuu meissä.
Jos haluat olla horjumaton vaikeina aikoina, tämän on oltava sinulle totta.
Sinun pitää tietää, että Jumala on päättänyt asua sisimmässäsi.
Kävimme läpi useita raamatunkohtia, joiden mukaan Pyhä Henki on meissä.
Luimme, että temppelin väliverho repesi ylhäältä alas asti.
Näin Jumala pääsi ulos temppelistä ja siirtyi asumaan kansansa keskelle.
Siksi Raamattu sanoo, että kehosi on Pyhän Hengen temppeli.
Ole siis tietoinen siitä, että Jumala elää sisimmässäsi.
Sinun ei tarvitse odottaa Jumalan tuloa eikä pyytää Häntä tulemaan, -
koska jos olet syntynyt uudesti ja täyttynyt Pyhällä Hengellä, -
Hän on tullut asumaan ja elämään sinun sisällesi. Ole tietoinen siitä, -
että Hän on sinussa. Hän on puolellasi ja kanssasi kaiken aikaa.
Sitten puhuimme Jumalan Sanan luotettavuuden todellisuudesta.
Raamattu sanoo, että ruoho lakastuu, mutta Jumalan Sana pysyy ikuisesti.
Sinun täytyy saada ilmestys siitä, että Jumalan Sana on totta.
Jumalan Sana pysyy ikuisesti, eikä se voi muuttua.
Jumala ei voi valehdella. Jumala pitää lupauksensa.
Jumala on uskollinen. Jumala tekee liiton ja pitää sen voimassa.
Voimme luottaa Häneen, koska tuo liitto on perustettu Jeesuksen vereen.
Kiitos, Herra! On tärkeää, että ymmärrät tämän ja olet siitä tietoinen.
Sitten puhuimme Jeesuksen Kristuksen nimen todellisuudesta.
Meillä on tuo nimi, jotta voisimme toimia Hänen puolestaan maailmassa.
Ajattele. Ja tuo nimi ottaa Hänen paikkansa maan päällä.
Näistä olemme puhuneet. Tänään tutkimme viimeistä kohtaa, -
joka on ilmestys Jumalan uskon kaltaisen uskon -
todellisuudesta uskovassa.
Jos sinulla on Raamattu lähellä, etsi sieltä kanssani -
Markuksen evankeliumin luku 11. Tämä on suosittu raamatunkohta.
Markuksen evankeliumi, luku 11.
Tulemme puhumaan jakeesta Mark. 11:22.
"Jeesus vastasi ja sanoi heille: 'Pitäkää usko Jumalaan.'"
Ensin vähän taustatietoa tälle. Jeesus oli nälkäinen ja näki viikunapuun.
Päästyään lähelle puuta Hän näki, ettei siinä ollut viikunoita, -
ja sanoi sille: "Älköön ikinä enää kukaan sinusta hedelmää syökö."
Sitten he menivät temppeliin. Seuraavana päivänä -
he kulkivat siitä ohi, ja muistaakseni Pietari sanoi: -
"Rabbi, katso, viikunapuu, jonka sinä kirosit, on kuivettunut".
Jeesus siis sanoi tälle puulle... Kuulit oikein, Hän puhui puulle.
Seuraavana päivänä opetuslapset huomasivat, että puu oli kuivettunut, -
ja sanoivat: "Rabbi, katso, viikunapuu, jonka sinä kirosit, on kuivettunut".
Silloin Jeesus opetti heille väkevän totuuden Jumalan kaltaisesta uskosta.
"Jeesus vastasi ja sanoi heille: 'Pitäkää usko Jumalaan.'"
Tai toisen käännöksen mukaan: "Uskokaa Jumalaan."
Joissakin Raamatuissa voi olla tästä jakeesta huomautus, -
että kreikaksi tässä lukee kirjaimellisesti "Pitäkää Jumalan usko."
"Pitäkää Jumalan usko." Olin muutama vuosi sitten Kyproksella.
Ajoimme jonnekin, muistaakseni kokoukseen.
Istuin autossa muutaman muun pastorin kanssa.
Kysyin yhdeltä heistä, puhuiko hän kreikkaa -
ja lukiko hän kreikankielistä Raamattua. Hän vastasi myöntävästi.
Pyysin häntä kertomaan, miten jae Mark. 11:22 oli hänen Raamatussaan.
Englanniksihan tuossa kohdassa sanotaan "Uskokaa Jumalaan."
Hän sanoi, että kreikaksi siinä sanotaan: "Pitäkää Jumalan usko."
"Pitäkää Jumalan kaltainen usko."
Jumala haluaa, että meillä on sellainen usko kuin Hänellä.
Katsotaan, millainen se on.
"Totisesti minä sanon teille: jos joku sanoisi tälle vuorelle: -
'Kohoa ja heittäydy mereen', eikä epäilisi sydämessään, -
vaan uskoisi sen tapahtuvan, minkä hän sanoo, -
niin se hänelle tapahtuisi."
Jeesus siis sanoi, että samoin kuin Hän puhui puulle, -
mekin voimme puhua mille tahansa kohtaamallemme vuorelle.
Voimme vapauttaa Jumalan uskon kaltaisen uskon -
puhumalla kohtaamallemme vuorelle, olipa se millainen tahansa.
Olipa vuoresi rahavaikeudet, -
haasteet ihmissuhteissasi tai terveysongelmat, -
voit puhua tuolle vuorelle. Sellaista on Jumalan uskon kaltainen usko.
Jumalan uskon kaltainen usko uskoo sydämessään ja puhuu suullaan.
Huomaa, mitä Jeesus ei sanonut.
Hän ei käskenyt meitä puhumaan Jumalalle vuorestamme.
Monet puhuvat Jumalalle vuoristaan: -
"Herra, katso, miten iso tämä vuori on. Ole kiltti ja tee sille jotain."
Jeesus ei kehottanut tekemään näin. Jumala tietää, että vuori on olemassa.
Jeesus kehotti meitä uskomaan niin kuin Jumala ja puhumaan vuorelle.
Meidän pitää käskeä vuorta nousemaan ja menemään pois.
"Nouse ja mene pois." Tällaista on Jumalan uskon kaltainen usko.
Jeesus itse sanoo tässä jakeessa, että meillä tulee olla tällainen usko.
Jos haluat, että uskosi on horjumaton vaikeina aikoina, -
horjumaton usko on juuri tällainen. Sellainen usko ei säiky esteitä.
Jumalan uskon kaltainen usko ei säiky sairauksia eikä haasteita.
Jumalan uskon kaltainen usko uskoo sydämessä, että Jumala on puhunut, -
uskoo, että hänellä on valta ja voima, puhuu suoraan vuorelle -
ja sanoo sille, mitä sen pitää tehdä. "Nouse ja mene pois."
Jos sinä uskovana haluat, että uskosi on horjumaton, -
millainen on horjumaton usko? Jumalan uskon kaltainen.
Luetaan toinen raamatunkohta, Efesolaiskirjeen luvun 2 jae 8.
"Armosta Jumala on teidät pelastanut antamalla teille uskon.
Pelastus ei ole lähtöisin teistä, vaan se on Jumalan lahja."
Jos armo on lahja, niin uskokin on lahja.
Se on Jumalan antama lahja, koska se on Hänen uskonsa.
Se on Hänen olemustaan, Hänen voimansa, Jumalan voima elämässäsi.
Jumalan uskon kaltainen usko nostaa vuoren ylös ja heittää sen mereen.
Se kirjaimellisesti siirtää asioita pois tieltäsi.
Se on lahja Jumalalta ja tulee Häneltä. Luetaan Room. 12:3.
"...kukin sen uskon määrän mukaan, jonka Jumala on hänelle antanut."
Jumala on antanut jokaiselle tietyn määrän uskoa.
Jos Jumala siis on antanut meille uskon, Hänellä täytyy olla uskoa.
Hänellä täytyy olla uskoa, jotta Hän voisi antaa sitä meille.
Hän on antanut meille oma uskonsa kaltaisen uskon, joka ei pelkää -
esteitä eikä haasteita. Smith Wigglesworth sanoikin, -
että usko Jumalaan rakastaa mahdottomuuksia.
Jumalan uskon kaltainen usko rakastaa mahdottomuuksia.
Se ei pelkää haasteita, koska se siirtää ne syrjään.
Jos haluamme, että meillä on tällainen horjumaton usko, -
horjumaton usko on Jumalan uskon kaltaista uskoa.
Lue kanssani yksi lempiraamatunkohdistani.
Se on Galatalaiskirjeen luvussa 2.
Paavali sanoo jakeissa 19―20 "Minut on Kristuksen kanssa ristiinnaulittu.
Enää en elä minä, vaan Kristus elää minussa."
Julista kanssani: "Kristus elää minussa."
Jae jatkuu: "Sen elämän, jota tässä ruumiissani vielä elän, elän uskoen -
Jumalan Poikaan, joka rakasti minua ja antoi henkensä puolestani."
Luen kuningas Jaakon käännöstä, joka sanoo: -
"Sen elämän, jota tässä lihassani vielä elän, -
elän uskosta Jumalan Poikaan..."
Uskosta Jumalan Poikaan. Kristus siis elää meissä.
Kun Kristus elää meissä, meillä on Hänen kykynsä, -
Hänen vanhurskautensa, Hänen elämänsä -
ja Hänen voimansa. Meillä on myös Hänen uskonsa.
"...elämän, jota tässä ruumiissani vielä elän, elän uskoen Jumalan Poikaan..."
Meitä pitäisi rohkaista tieto siitä, että se usko, joka meillä on, -
ei ole mikään vähäpätöisempi usko, vaan se on Jumalan Pojan usko.
Se on se sama usko, joka Jeesuksella oli. Hänen uskonsa toimii meissä.
Eikö olekin rohkaisevaa? Ja kaikki, mitä Jeesus teki maan päällä, -
jokaisen parantamisen ja ihmeen, Hän teki uskon kautta, -
sillä Hän toimi ihmisenä, jolla oli Pyhän Hengen voitelu.
Heprealaiskirjeen luvussa 11 sanotaan, -
että ilman uskoa ei kukaan ole Jumalan mielen mukainen.
Et siis voi olla Jumalan mielen mukainen muuten kuin uskon kautta.
Tiedämme, että kun Jeesus kastettiin, taivaat aukenivat ja Isä sanoi: -
"Tämä on rakas Poikani, johon minä olen mielistynyt."
Raamattu siis kertoo meille, että Jeesus toimi uskon kautta.
Nyt meillä Jumalan lapsina on tuo sama Jeesuksen usko, -
ja se elää sisimmässämme. Ja tuo usko on horjumaton.
Se usko siirtää vuoria ja kohtaa ongelmat epäröimättä.
Yksi iso paholaisen valhe Jumalan lapsille on se, ettei meillä ole uskoa -
tai ettei sitä ole tarpeeksi. Meillä on paljon opetusta uskosta, -
koska paholainen väittää, ettei meillä ole sitä tarpeeksi.
Jos väität olevasi syntynyt uudesti, se on maailman suurin ihme.
Uudesti syntyminen on suurin ihme.
Se on suurempi ihme kuin kuolleista herääminen tai syövän paraneminen.
Olet jo saanut kaikkein suurimman ihmeen, joten sinulla on uskoa.
Älä anna kenenkään väittää itsellesi tai paholaisen valehdella, -
ettei sinulla ole uskoa. Tiedä, että jos olet syntynyt uudesti -
ja olet Jumalan lapsi, sinulla on uskoa. Hyvä uutinen on, -
ettei uskosi ole mikään vähäpätöinen, vaan se on Jeesuksen usko.
Tämän on oltava meille totta ja todellista.
Meidän on oltava tietoisia siitä, että Jumalan lapsina -
meillä on jo horjumaton usko.
Meillä on jo sellainen usko. Luetaan 1. Johanneksen kirjeestä.
Ensimmäinen Johanneksen kirje, luku 5, jae 4.
"Kaikki, mikä on syntyisin Jumalasta, voittaa maailman."
Olet syntynyt uudesti ja kokenut maailman suurimman ihmeen.
"Ja tämä on se voitto, -
tämä on maailman voittanut: meidän uskomme."
Sinulla oleva usko, joka on lahja Jumalalta, -
Jumalan uskon kaltainen usko ja itsensä Jumalan Pojan usko, -
kuten jakeessa Gal. 2:20 sanotaan, voittaa maailman.
Tuo usko, joka sinulla on, on koeteltu ja testattu Jeesuksen elämän kautta.
Se on koeteltu ja todistettu toimivaksi, ja se toi jo voiton Hänelle.
Nyt meidän sisimmässämme on tuo sama usko.
Ehkä et ole varma siitä, onko sinulla tuo sama usko.
Uskotko Raamattuun? Raamattu tekee selväksi, että sinulla on se usko.
Etkä voi syntyä uudesti ilman uskoa, joten sinulla täytyy olla uskoa.
Jos väität olevasi syntynyt uudesti ja pelastettu, sinulla on oltava uskoa.
Sinulla on oltava uskoa, joten älä anna kenenkään ihmisen tai riivaajan -
kuiskutella korvaasi ja väittää, ettei sinulla muka ole uskoa.
Vastaa sanomalla: "Minut on ristiin- naulittu yhdessä Kristuksen kanssa, -
ja elämän, jonka nyt elän, elän uskosta Jumalan Poikaan.
Minulla on uskoa." Luetaan sitten 2. Timoteuskirjeen luvusta 1.
2. Timoteuskirje, luku 1.
Timoteus oli apostoli Paavalin suojatti.
Paavali tuki ja valmensi häntä. Timoteus johti monia seurakuntia -
ja kohtasi monenlaisia vaikeuksia. Hänellä oli vaikeita aikoja.
Paavali kirjoitti hänelle kirjeen.
Katsotaan, mitä hän kirjoitti luvun 1 jakeessa 5.
"Kiitän Jumalaa, kun muistan sen vilpittömän uskon, joka sinulla on."
"Kiitän Jumalaa, kun muistan sen vilpittömän uskon, joka sinulla on -
ja joka oli jo isoäidilläsi Looiksella ja äidilläsi Eunikella; -
myös sinulla se on, siitä olen varma."
Tuo usko oli Timoteuksen isoäidillä ja äidillä ja myös hänellä itsellään.
Paavali sanoi siis: "Tiedän, että elämässäsi on haasteita -
ja että elät vaikeita aikoja." Timoteus oli nuori mies, -
joten häntä ehkä ylenkatsottiin hänen nuoren ikänsä takia.
Ehkä hänen johtamissaan seurakunnissa oli haasteita.
Paavali kirjoitti Timoteukselle: "Sinussa on uskoa.
Älä lannistu, Timoteus, sinussa on se sama usko, -
joka äidilläsi ja isoäidilläsi oli." Jae 6 "Siksi muistutan sinua, -
että puhaltaisit täyteen liekkiin Jumalan armolahjan, -
jonka sait silloin kun minä panin käteni sinun päällesi."
Tuo lahja oli Pyhä Henki. Timoteuksella oli siis usko, -
ja hänessä oli myös Pyhä Henki, sillä Jumalan lahja on Pyhä Henki.
Hän sai sen, kun Paavali laski kätensä hänen päälleen.
Silloin hän sai Pyhän Hengen kasteen ja täyttyi Pyhällä Hengellä.
Timoteuksella oli siis usko ja Pyhä Henki. Huomaa, -
ettei Paavali luvannut muistaa Timoteusta rukouksin, -
vaan hän muistutti Timoteusta siitä, mitä hänessä jo oli.
Hän sanoi: "Usko ja Pyhä Henki ovat sinussa, -
ja voit puhaltaa tuon Jumalan lahjan täyteen liekkiin.
Voit puhaltaa liekkiin sen, mitä sinussa jo on."
Jae 7 "Eihän Jumala ole antanut meille pelkuruuden henkeä, -
vaan voiman, rakkauden ja terveen harkinnan hengen."
Tiedämme siis varmasti, että Timoteuksessa oli usko -
ja Pyhä Henki. Lisäksi sanotaan, että Jumala oli antanut hänelle -
voiman, rakkauden ja terveen harkinnan. Hänellä oli nekin, -
mutta ei pelon henkeä.
Nämä ovat olennaisia elementtejä, -
ja meidän täytyy tietää, että ne ovat jo meissä.
Jos Jeesus on meissä, sisällämme on myös usko, -
rakkaus ja voima.
Meidän täytyy muistaa olla tietoisia siitä, mitä sisällämme todella on.
Tämä kaikki on jo meidän sisällämme.
Viimeinen, seitsemäs ilmestys, jota olemme tutkineet, -
on ilmestys Jumalan uskon kaltaisesta uskosta, joka meissä on.
Toista perässäni: "Olen uskova."
"Uskon Jumalan Sanaa, ja Jumalan Sana sanoo, -
että minulla on Jumalan Pojan usko."
Se on sinussa. Se on horjumaton usko, -
ei mikään sellainen usko, joka perääntyy vaikeista tilanteista.
Se on usko, joka katsoo haasteitasi silmästä silmään -
ja käskee niitä siirtymään.
Tämä usko on sisällämme.
Meidän ei tarvitse liikahtaa paikaltamme eikä horjua.
Meidän ei tarvitse olla lannistuneita eikä pelokkaita vaikeina aikoina, -
koska meillä on horjumaton usko vaikeina aikoina.
Meillä on se. Kerrataan vielä nuo seitsemän totuutta, -
jotka auttavat sinua saamaan horjumattoman uskon.
Ensiksi sinun tulee ymmärtää lunastuksesi todellisuus.
Sinut on lunastettu, eikä saatanalla ole valtaa eikä oikeutta elämääsi.
Kristus on vapauttanut ja pelastanut meidät pimeyden voimien vallasta.
Toisena oli uudestisyntymisen todellisuus.
Olet syntynyt Jumalasta, syntynyt ylhäältä.
Olet osallinen Jumalan jumalallisesta luonnosta, -
ja sinussa on Hänen dna:taan. Ja tuo dna on voittajan dna.
Sitä sinä olet. Olet syntynyt ylhäältä.
Saatamme joutua kohtaamaan samat asiat kuin kaikki muutkin, -
mutta se, mikä murtaa muut, ei murra meitä, -
koska meidät on veistetty erilaisesta puusta.
Olet syntynyt Jumalasta, ja sinussa on Jumalan dna ja elämä.
Kolmas oli vanhurskautesi todellisuus. Olet Jumalan vanhurskaus -
Kristuksessa Jeesuksessa. Jumala näkee sinut vanhurskaana.
Enkelit tietävät, että olet vanhurskas. Helvetissä asuvat riivaajat tietävät, -
että olet vanhurskas, koska sinulla on Kristuksen vanhurskaus.
Moni ei valitettavasti ole vielä ymmärtänyt -
olevansa Jumalan vanhurskaus. Jumala on hyväksynyt sinut.
Neljäs asia on todellisuus siitä, että Jumala asuu sinussa.
Ole tietoinen siitä. Et ole ikinä yksin. Sinusta voi tuntua yksinäiseltä, -
mutta et ole yksin. Jos niin olisi, Raamattu ja Jeesus valehtelisivat, -
koska Jumala sanoo: "Minä en sinua jätä, en koskaan sinua hylkää."
Tiedä, ettei Jumala ole tullut vain käymään kansansa luona, -
vaan asumaan heihin. Todellisuus siitä, että Jumala asuu meissä.
Viidentenä oli Jumalan Sanan luotettavuuden todellisuus.
Asiat muuttuvat, sää muuttuu, -
mutta Jumalan Sana ei muutu, koska se pysyy iankaikkisesti.
Voit pitää kiinni Jumalan Sanasta tietäen, ettei se muutu.
Se pysyy, ja Jumala pitää Sanansa.
Kuudes asia oli Jeesuksen nimen voiman ja auktoriteetin todellisuus.
Sinulle on annettu tuo nimi. Sinulla on tuo nimi, -
ja kun lausut tuon nimen, Taivas kuulee ja on samaa mieltä.
Helvetti kuulee ja vapisee, kun sanot tuon nimen.
Meillä on oikeus käyttää tuota nimeä.
Seitsemäntenä on Jumalan uskon kaltainen usko, joka on meissä.
Nähdään taas ensi jaksossa. Muista, että Jeesus on Herra.
Hei, olen Tyrone Singh. Jos ohjelma siunasi sinua, -
voit tukea TV7:n työtä. Lahjoitustiedot näkyvät ruudulla.
Haluan kiittää sinua siitä, että rakastat ja tuet tätä työtä.
Yhdessä voimme vaikuttaa. Jeesuksen nimessä, aamen.
Suomennos: Anni Lähteenmäki